دستونک…
تو کہ رپت ئے چدا زندگی کیامتیں
توکہ بیائے من بلکیں پدا شات باں
پل گواڑگ مدامی تئی نیادءَ زراں
درچکءُ کھچرتئی یاتاں زھیر نالگاں
ما گلامی گلامانی شادءِ کتگ
اے نواھیں من راجءَ چوں سرپد کناں
زندگی مرگیءَ چوکہ دستءَ لَگوشت
بال گپتگ نہ زانان کجام بیدھاں
ارس شیپ بنت انارکاں تئی ترانگءِ
دیدگاں وابیءَ گوں تسلہ دیاں
بیرگءَ یات ئے امباز بہ کنت پاسےءَ
تئی ھیالاں گپور چُلّےءَ دور دیاں
گپور درملکی